open-index/open-wikipedia-markdown huggingface dataset:
Itzaga

**Itzaga** Nafarroako mendi bat da, Itzagaondoa haran eta udalerriari izena ematen diona. Mendiak bere iparraldean dauden Itzagaondoa eta Untziti edo Untzitibar hegoaldean dagoen Ibargoititik bereizten ditu. Tontorra, 1.361 metrokoa, Itzagaondoko lurretan dago. Altuera baino, ordea, bere prominentziak (800 metrokoa) bihurtzen du nabari eta Nafarroako hainbeste lekutatik ikusgai eta identifikagarri agertzen da.

Nagusitasun horren laguntzaz, gailur honetatik iparraldera begira Mendebaldeko Pirinioetako mendi nagusiak ikus daitezke, Euskal Herrikoak nahiz Aragoikoak. Ipar-mendebalderantz Iruñerria bere osotasunean ikusten da, besteak beste; hegoalderantz (Nafarroan norabide honetan ez baitago garaieran gailentzen zaion mendirik) Moncayo bera ere soma dezakegu.

Bere ingurumarietan, tontorretik minutu gutxira, Itzagako San Migel baseliza dago. Honaino Zuhatzutik datorren pista heltzen da. Beste abiapuntu batzuk Ardanatz eta Erreta herriak dira.
erdian|thumb|Itzaga mendiaren igoera eta gailurra (1.360 m).

## Jakingarriak 
Mendiaren tontorrean bigarren mailako erpin geodesikoa dago.

## Ikus, gainera 
* Nafarroako mendien zerrenda

## Kanpo estekak 
*  euskal-herria.org webgunean
Gustav Killian

**Gustav Killian** (Mainz, Renania-Palatinatua, 1860ko ekainaren 2a - Berlin, 1921eko otsailaren 24a) sendagile alemaniarra izan zen.

ORLren arloan espezializatua, laringearen arazoak diagnostikatu eta tratatzeko aurrerapen iraultzaileak egin zituen, baina bereziki arnas bideetan are sakonago lehenengo bronkoskopiak egiten 1897an.

Berlingo unibertsitatean irakasle buruaren postua lortu zuen, eta 1920an *"Die Schwebelaryngoscopic"* liburua argitaratu zuen.

## Ikus, gainera 
* Medikuntzaren historiaren kronologia

## Kanpo estekak
Koreako badia

**Koreako badia** () Itsaso Horiaren iparraldeko badia da, Txinako Liaoning eta Ipar Koreako Ipar Piongan probintzien artean dagoena. Liaodong penintsulak bereizten du Bohai itsasotik.

Koreako badian itsasoratzen da Yalu ibaia, Txinako Dandong eta Ipar Koreako Sinuiju hirien artean; toki horretan ibai horrek egiten du bi estatuen arteko muga.

## Erreferentziak 
## Kanpo estekak
Neurotoxina

**Neurotoxina** nerbio-sistema kaltetzeko gai den substantzia orori deritzo, norbanakoa bereo egoera homeostatikotik aldenduz eta bere bizitza arriskuan jarriz. Kalte horiek fisiologikoak, morfologikoak edo portaera aldarazten dutenak izan daitezke.

Animalia, landare eta izaera inorganikodun jatorriko neurotoxinak daude. Eta euren eragina dosiaren eta esposizio bidearen araberakoa izango da, denbora baterakoak, iraunkorrak are heriotza eragin artekoak izan daitezke.

Bakterio ugari daude neurotoxinak sortzeko gai direnak. Adibidez, Clostridium tetani bakterioak sortzen duena, motoneurona efektoreen hartzaile sinaptikoetara lotzeko gai da, neuronetan despolarizazio bat eraginez, izaera konbultsiboko gihar uzkurdurak eragiten dituztenak. Gaixotasun hau tetanos bezala ezagutzen da. Gaixotasun hau eragozteko modu bat tetanosaren aurkako toxoide edo txerto bat ematea da, neurotoxinaren aurka immunitate-sistemaren erantzun bat eragingo duena.

Elapidae familiako sugeek (kobrak, koral sugeak, manbak eta itsas sugeak) nagusiki neurotoxikoa den pozoia ziztatzen dute eta gizakiarentzat hilgarria izan daitekeena.

Kalte neuronalak honako hauek izan daitezke:

* Neurotransmisore natural bezala aritzea: adibidez azetilkolina bere eraginetan organofosforatuek imitatzen dute, Malationak, Tikroflonak eta beste batzuk adibidez.
* Metabolismoaren zatiren bat funtzionatu gabe uztea: adibidez Amitrazak, albaitaritzako antiparasitario bezala erabilia, monoaminooxidasa edo MAO izeneko katekolaminen entzima katabolikoaren funtzionamendua inhibitzen duena.
* Neurotransmisoreren baten askapen anormala eragiten dutenak: adibidez ivermektina, antiparasitario bat dena, dosi handietan azido γ-aminobutiriko edo GABAren gehiegizko askapena eragiten duen neurotoxina bat da.
* Neurotransmisoreentzako hartzaileen blokeaketa: hartzaile horietara finkatzean transmisore naturalei ez diete funtzionatzen uzten.

## Kanpo estekak
Konderri mailako hiri (Txina)

**Konderri mailako hiria** (txineraz: 县级市; pinyineraz: xiànjí shì), Txinako Herri Errepublikako egitura administratiboaren hirugarren mailako egiturak dira.

## Ezaugarriak 
Gehienak 1980ko hamarkada eta 1990eko hamarkada bitartean sortu ziren, konderriak ordezkatuz. "Hiri" izena duten arren, gehienak nekazal guneek osaturiko egiturak dira.

Txina osoan mota honetako 374 hiri daude.

## Ikus, gainera 
* Konderri (Txina)
* Txinaren banaketa administratiboa

## Kanpo estekak
Barruti (Txina)

**Barrutiak** (txineraz: 区; pinyineraz: qū), Txinako Herri Errepublikako banaket administratiboaren hirugarren mailako egitura dira. Gaur egun, 852 barruti daude herrialde osoan.

## Ezaugarriak 
Historian zehar, bi motako barrutiak izan dira, konderri barrutiak, eta hiri barrutiak. Pixkanaka, gobernuak konderri barrutiak bertan behera utzi, eta hiri barrutiak garatu dira. Hau da, gaur egungo Txinako barrutiak, hiriguneak izaten dira. Gehienetan, prefektura mailako hiri guztien hiriburua, barruti bat izaten da, honen inguruko nekazal gune edo hiritartze prozesu geldoagoko guneak konderriak izaten dira.

Hiritartze handia jasan duten prefektura mailako hirietan, hirugarren mailako banaket administratibo ia guztiak, barrutiak izaten dira, (Shanghain esaterako).

## Ikus, gainera 
* Konderri (Txina)
* Txinaren banaketa administratiboa

## Kanpo estekak
Bandera (Txina)

**Banderak** (txineraz: 旗; pinyineraz: qí), Txinako Herri Errepublikako banaketa administratiboaren hirugarren mailako egiturak dira. Barne Mongoliako eskualde autonomoaren berezko egiturak dira.

## Ezaugarriak 
Banderak, Barne Mongoliako Ligen banaketa administratiboak dira. Hauek aldi berean, egitura txikiagoetan banatze dira, sumuak eta sumu etnikoak.

Guztira, 49 bandera daude, eta beste hiru bandera autonomo.

## Ikus, gainera 
* Konderri (Txina)
* Txinaren banaketa administratiboa

## Kanpo estekak
Jiedao

**Jiedao** edo **Azpibarrutiak** (txineraz: 街道; pinyineraz: Jiēdào), Txinako Herri Errepublikako banaketa administratibuaren laugarren mailako egitura dira. Hiriguneetako egiturak dira.

Txina osoan 6.152 barruti edo jiedao daude.

## Ikus, gainera 
* Txinaren banaketa administratiboa

## Kanpo estekak
Bals

[thumb|250px|[Fenakistiskopioa erabiliz bals baten erakusketa.]]
thumb|250px|1816ko margoa balsaren 9 pausuak erakusten.
thumb|250px|Danubio Urdina

**Bals** (alemanez *walzer*) areto dantza klasiko mota bat da, XIX. mendeko dantza ezagunena Europan. XVI. mendekoak dira haren lehendabiziko aipamenak, Austria eta Alemanian deskribatuta. XVIII. mendearen amaieran sortu zen egun ezagutzen dugun balsa, hasieran dantza ausart eta "ezmoral" gisa, goi-gizarteak dotoreziaren bereizgarri bihurtu zuen arte. 
Vienan arrakasta handia izan zuen XVIII. mendearen amaieran, eta Johann Strauss hurrengo hamarkadetan bihurtu zen musika mota honen sortzaile handienetariko.

Denborak aurrera egin ahala munduko beste toki batzuetan ere euren mota berezia garatu izan dute, hala nola AEB, Peru, Mexiko eta Venezuelan. 

## Jatorria 
Haren jatorria ez dago oso argi. Dena den, tesi nagusiaren arabera, Germaniako sustraiak ditu, Tirolen (Austria) sortua, XII. mendean. Dena dela, terminoa ez zen gardentasun osoz agertu XVIII. mendeko amaierara arte. 1820-1850 bitarteko hamarkadetan bizi izan zituen dantza horrek urrezko aroak, batez ere, Strauss eta Joseph Lanner autoreei esker. 1919an hasi zen generoren gainbehera, Inperio astro-hungariarraren gainbeherarekin batera.

## Bals klasikoen musikagileak 
Hona hemen egile eta bals ospetsu batzuk:
* Frédéric Chopin: musikagile poloniarra, pianoz jotzeko bals ugari egin zituen. Horien artean ezagutzen den laburrena dago, «Minutuko balsa» izenburukoa.
* Johann Strauss I.a (aita): «Vienako inauteria» 
* Johann Strauss (semea) (semea): «Danubio Urdina», «Enperadorearen balsa».
* Émile Waldteufel: musikagile frantsesak bals ospetsuak sortu zituen, esaterako «Patinatzaileak».
* Jean Sibelius: «Bals triste»aren egilea.
* Dmitri Xostakovitx: «Loreen balsa»ren egilea.
* Piotr Ilitx Txaikovski: «Intxaur-hauskailua» balletaren balsaren eta «Loti ederraren balsaren]]» egilea.

## Erreferentziak 
## Kanpo estekak 
* :Bals dantzatzeko klaseak.
* 62. Hungaria Gala Ball.
Sumu

**Sumu**ak (txineraz: 苏木; pinyineraz: sūmù), Txinako Herri Errepublikako Barne Mongoliako eskualde autonomoan dagoen laugarren mailako banaketa administratiboa da.

## Ezaugarriak 
Sumuak herrixka bat baino handiagoak dira, baina bandera bat baino txikiagoak. Han edo mongoliar etniako biztanleak gutxiengo ez diren sumuei sumu etniko deritze.

## Ikus, gainera 
* Sumu etniko
* Txinaren banaketa administratiboa

## Kanpo estekak
Virrat (kraterra)

**Virrat** izenekoa Marten dagoen tamaina handiko talka krater bat da. Wukari kraterretik iparraldera eta Dinorwic kraterretik hego-mendebaldera dago, 31,1º hegoaldea eta 103º Mendebaldea koordenatuetan. Talkak 54 kilometroko diametroa eta 1,3 kilometroko sakonera duen zulo bat eragin zuen. Izena 1991n onartu zuen Nazioarteko Astronomia Elkarteak, Finlandiako Virrat izeneko herriari erreferentzia eginez.

United States Geological Survey agentzia zientifikoaren datuen arabera, eremu honen eta bere inguruen adina duela 3800 milioi eta 3.500 milioi urte bitartean egongo litzateke, Noetar Aroaren amaieran.

## Kanpo estekak
Sumu etniko

**Sumu etnikoak** (txineraz: 民族苏木; pinyineraz: 民族苏木), Txinako Herri Errepublikako Barne Mongoliako eskualde autonomoko banaketa administratiboaren laugarren mailako egiturak dira.

## Ezaugarriak 
Sumu etnikoak, Sumuen ezaugarri berak dituzte, baina "etniko" izaera, bertan Han edo Mongoliar etniako gutxiengo bat izendatzeko erabiltzen da. Han etnia Txina osoan nagusi da, eta Mongoliar etnia Barne Mongoliako gutxiengo izendatua da.

## Sumu etnikoak 
Gaur egun, sumu etniko bakarra dago Barne Mongolian.

## Ikus, gainera 
* Sumu
* Txinaren banaketa administratiboa

## Kanpo estekak
636 Erika

**636 Erika** asteroide gerrikoan aurkitutako 636. asteroidearen izena da. 1907ko otsailak 7an aurkitu zuen Joel Hastings Metcalf astronomo estatubatuarrak herrialde honetako Massachusetts estatuko Taunton izeneko herriko behatokitik. Bere behin-behineko izendapen zientifikoa **1907 XP** zen.

## Kanpo estekak
Gebarako gaztelua

**Gebarako gaztelua** Arabako ipar-ekialdeko gaztelu bat izan zen, Gebara herritik gertu kokatua, Barrundia udalerriaren barnean, Zadorra ibaiaren alboko muino batean, Gasteiz hiriburutik 15 kilometro ekialdera. Gaur egun, gazteluaren hondakinak baizik ez dira geratzen, XIX. mendean eraitsi baitzuten.

Gotorleku hau pribatua izan da beti. Eraikuntzaren inguruko aipamenak egin zituen Lope Gartzea Salazarrek eta antzinako gebaratarren egoitza funtzioa izan zuen, baita Gebarako Markesa eta Oñatiko Kondeen bizilekua ere, baina XIV. menderako saldua izanaren aipamen dokumentala badago. Lehen Karlistaldian, karlisten agiritegia eta biltegia izan zen gaztelua; karlistek gerra galdu ondoren, 1839ko azaroaren 30an arratsaldeko ordu biak aldera 288 arroba bolboraz eraitsi zuten kristinatar irabazleek.

## Kokapena 
Askaña izeneko muino baten tontorrean (659,67 m) dago, Gebara herritik hurbil, ipar-ekialdera.

## Iruditegia 

File:Ilustracion del Castillo de Guevara.jpg|Gazteluaren irudia, kristinatarrek suntsitu aurretik.
File:Gebarako gaztelua eta Arabako lautada.jpg|Gazteluaren hondakinak, Arabako lautadaren gainean.
File:Gebara gaztelua 5.jpg|Hondakinak, hurbilagotik ikusita.

## Erreferentziak 
## Ikus, gainera
*Gebarako dorretxea

## Kanpo estekak 
* Gebarako gaztelua Hiru.com webgunean 
* Gebarako gaztelua Agurain.org webgunean
639 Latona

**639 Latona** asteroide gerrikoan aurkitutako 639. asteroidearen izena da. 1907ko uztailak 19an aurkitu zuen K. Lohnert astronomoak Heidelbergeko behatokitik. Bere behin-behineko izendapen zientifikoa **1907 ZT** zen.

## Kanpo estekak
641 Agnes

**641 Agnes** asteroide gerrikoan aurkitutako 641. asteroidearen izena da. 1907ko irailak 8an aurkitu zuen Max Wolf astronomo alemaniarrak Heidelbergeko behatokitik. Bere behin-behineko izendapen zientifikoa **1907 ZX** zen.

## Kanpo estekak
644 Cosima

**644 Cosima** asteroide gerrikoan aurkitutako 644. asteroidearen izena da. 1907ko irailak 7an aurkitu zuen August Kopff astronomo alemaniarrak Heidelbergeko behatokitik. Bere behin-behineko izendapen zientifikoa **1907 AA** zen.

## Kanpo estekak
Rongbuk

**Rongbuk** glaziarra (), Txinako Herri Errepublikako Tibeteko eskualde autonomoaren hegoaldean, Himalayan dagoen glaziarra da.

## Kokapena 
Rongbuk glaziarra Everest mendiaren ondoan dago, eta izen bereko haranean zehar hedatzen da. Rongbuk monasterioa haranaren amaieran dago, eta Everest mendiko elurra, glaziarraren izotzaren iturria da.

Everest mendia iparraldetik igotzen saiatzen diren espedizioek, glaziarra zeharkatu beharra dute, Pumori baseraino (7.161 metroko altueran) heldu ahal izateko.

## Ikus, gainera 
* Txinako geografia

## Kanpo estekak 
*  Glaziarraren ekialdeko aldea.
Beijingo ingurabide autobideak

thumb|300px|Ipar-ekialdeko 5. ingurabide autobidea.

**Beijingo ingurabide autobideak** Txinako Herri Errepublikako Beijing udaltasunaren erdigunetik kanpoaldera eraikitako ingurabide autobideak dira. Guztira sei autobidek inguratzen dute Beijing hiria, nahiz eta 1920ko hamarkadan eraikitako lehen "eraztuna" ez den existitzen gaur egun. Seigarren ingurabide autobidearen azken tartea 2009an zabaldu zen, eta gaur egun hiriko arduradunak zazpigarren autobidea eraikitzeko proiektua zehazten daude.

## Lehen ingurabide autobidea 
Lehen ingurabide errepidea, 1920ko hamarkadan eraikitako errepide desberdinek hartutako izena da. Hirian tranbia eraikitzearekin batera egin ziren. Gaur egun, bide hauek ez dira existitzen.

## Bigarren ingurabide autobidea 
thumb|250px|4. ingurabide autobidea.
Bigarren ingurabide autobidea, berez, Beijing hiriko lehen autobide eraztuna da. 1980ko hamarkadan eraikitzen hasi zen eta ondorengo urteetan handitu. Gaur egun, Beijing hiria inguratzen du Dongcheng, Xicheng, Xuanwu eta Chongwen Barrutiak zeharkatuz.

## Hirugarren ingurabide autobidea 
Hirugarren ingurabide autobidea, 1980ko hamarkadaren amaieran hasi zen eraikitzen eta hurrengo hamarkadaren hasieran zabaldu zen. Hiriaren hedapenari esker, gaur egun, Beijingo erdigunea kontsideraturiko guneak zeharkatzen ditu, tartean Beijing CBD finantza barrutia

## Laugarren ingurabide autobidea 
Laugarren ingurabide autobidea 2001ean zabaldu zen eta Beijing hiriaren erdigunetik 8 kilometrora dago. Zhongguancun teknologia berrien gunea, eta Beijing hiriko mendebaldeko gune batzuk zeharkatzen ditu, Fengtai Barrutia esaterako. Jingshen eta Jingtong autobideak ingurabide autobide hontan hasten dira.

## Bosgarren ingurabide autobidea 
Bosgarren ingurabide autobidea hiriaren erdigunetik hamar bat kilometrora dago eta kanpoaldeko hainbat herri batzen ditu, tartean Huantie, Shigezhuang, Dingfuzhuang eta Ciqu. 2008ko Udako Olinpiar Jokoak ospatu zirenean "Olinpiar etorbide" izena jarri zioten autobide honi.

## Seigarren ingurabide autobidea 
Beijing hiriaren erdigunetik 15 eta 20 kilometro bitartean dago. Gaur egun, hiria inguratzen duten autobideetatik kanpoalderago dagoena da. 2000ko hamarkadan hasi zen eraikitzen eta azken tartea 2009an zabaldu zuten.

Badaling, Jingha eta Jingshi autobideetarako lotuneak dauzka.

## Zazpigarren ingurabide autobidea 
Zazpigarren autobidea, oraindik proiektuan dagoen errepidea da.

## Ikus, gainera 
* Txinako autobideak

## Kanpo estekak
Jockstrap

**Jockstrap** edo **esekitzailea** galtzontzilo mota bat da, kirol jarduera jakin batzuk egitean barrabil eta zakila babesteko bereziki egina.

Ameriketako Estatu Batuetan sortu ziren XIX. mendearen erdialdean eta mota desberdinetakoak daude. Borroka libre edo beisbolean aritzen diren jokalariek esaterako, babes berezia eramaten dute esekitzailearen barruan.

## Kanpo estekak
Zapaltze sindrome orokor

**Zapaltze sindrome orokorra** edo **crush sindromea** masa muskular handien konpresioaren ondorioz agertzen den sindromea da.

Sindrome hau 1941ean aurkitu zuen Eric Bywaters mediku britainiarrak Londongo bonbardaketak jasan zituzten gaixoengan. Normalean hondamendi handien ondorio izaten da (lurrikara, gerra...) pertsonak eraitsitako etxeen azpian geratzen direlako, baina hainbat ordu iraun dituen tornikete batek ere eragin dezake.

Harrapatuta geratu den masa muskularra deskonprimatzen denean agertzen da sindromea, konprimatutako zonan odol zirkulazioa berritzen denean. Honek alde batetik, presio arterialaren bat-bateko jaitsiera eragingo du, shock egoera sortuz. Bestalde, mioglobina eta erradikal askeak bezalako substantzia nefrotoxikoen askapena emango da. Hauek giltzurrun hodixken nekrosia eta giltzurrun gutxiegitasun akutua eragingo dute.

Tratamendua erreskatearen momentuan hasi behar da sindromeari aurre hartzeko. Horretarako, pertsona hondamendi lekutik atera bezain laster likidoen ordezkapena hasten da zainbidetik. Ondoren, mioglobina eta erradikal askeen desagerpenerako tratamendua hasten da. Kasu larrienetan eragindako zonaren ebaketa beharrezkoa izango da.

## Kanpo estekak
Xerezade

**Xerezade** () fikziozko pertsonaia da, *Mila gau eta bat gehiago* Sortaldeko ipuin bildumako narratzailea. *Hezar-afsana* (, «Mila mitoak») izeneko antzinako liburu persiar batek osatzen du istorio hauen muina. Pertsonaia honetan oinarritua, Nikolai Rimski-Korsakov errusiar musikagileak *Scheherazada* suite sinfonikoa idatzi zuen.

## Jatorria 
Xerezade izenaren aldaerarik goiztiarrenen artean daude Xirazad (, *Šīrāzād*), Al-Masudiren arabera, eta Xarazad (, *Šahrāzād*), Ibn al-Nadimen arabera. Bigarren honek «erreinatu eta domeinatzen duen hura (شهر, šahr) noblea da (ازاد, āzād)» esan nahi du.

Xerezade identifikatua edo nahastua izan da Bahmanen alaba Homai erregina legendarioarekin. Honek *Čehrzād* edo *Čehrāzād* (, «bere itxura noblea den hura») epitetoa zeukan. Baliteke harengandik partzialki eratorria izatea. Beste batzuen arabera, Harun al-Rashiden ama Al-Khaizuranen eragina izan zuen.

## Istorioa 
*Mila gau eta bat gehiago* ipuin bildumaren arabera, Xariar erregeen erregeak emaztea hilarazi zuen desleiala zitzaiolako. Harrezkero, egunero emakume birjin batekin ezkontzen zen, baina biharamun goizean emazteari burua ebakitzeko agintzen zuen. Era horretan, Xariar-ek 1.000 emakume baino gehiago hilarazi zituen.

Xerezadek, bisir handiaren alabak, azkena eman nahi zion sarraski horri eta, aitaren erreguei kasurik egin gabe, bere burua eskaini zuen erregearekin gau bat pasatzeko. Errege ganberetara iritsi zirenean, Dunyadad, bere ahizpa maitea, azken aldiz agurtzeko baimena galdegin zuen. Ahizpak, Xerezadek bere artean pentsatua zuen bezala, ipuin bat kontatzeko eskatu zion. Xerezadek gau osoa igaro zuen ipuina kontatzen; Xariar esna egon zen, istorio hura interes handiz entzuten. Egunsentian Xerezadek kontaketari utzi zion, ipuina amaitu gabe utziz. Orduan erregeak, ipuinaren amaiera jakiteko irrikitan baitzegoen, bizia barkatu zion biharamun arte.

Hurrengo gauean, ordea, ipuina amaitu eta beste bat hasi zuen, aurrekoarekin lotua; goiztirian kontaketa eten zuen, ipuina bukatu baino lehen. Eta horrela, gauero. Xerezadek mila gau eta bat gehiagotan bizirik jarraitzea lortu zuen. Ipuinen bitartez, erregearen asperdura uxatzeaz gain, heziketa morala eman zion. Azkenik, orduko hiru seme-alaba zituztela, erregeak Xerezaderekin ezkontzea erabaki zuen.

## Erreferentziak 
## Kanpo estekak 
**Xerezaderen artxiboa*. (Podcasta). Entzuteko literatura.
Badinerie

**Badinerie** edo **badinage** izenekoa dantza labur eta oso bizi bat da. Bere izena frantsesezko *badiner* (txantxa egin) aditzetik hartzen du. Izen hau dantza barrokoko suitean sartzen hasi zelako erabiltzen hasi zen, laburregia, jostalaria eta alaia bezala ikusi zenean. Johann Sebastian Bachen 2. zenbakidun Suite Orkestraleko Badineriea txirula eta harizko musika tresnentzat BWV 1067, ziur aski, dantza honen adibiderik distiratsuena da.

## Kanpo estekak
Azpiprobintzia mailako hiri

[thumb|250px|eskuinera|Azpiprobintzia mailako hiriak [Txinako Herri Errepublika|Txinako mapan kokatuak.]]

**Azpiprobintzia mailako hiriak** (txineraz: 副省级城市, pinyineraz: fù shĕng jí chéng shì), Txinako Herri Errepublikako banaketa administratiboaren bigarren mailako egiturak dira.

## Ezaugarriak 
Prefektura mailako hiri baten maila berdinean daude, baina mota horretako hiriek baino eskumen gehiago dituzte.

## Hiriak 
Gaur egun mota honetako hamabost hiri daude Txinan:

* Changchun
* Chengdu
* Dalian
* Guangzhou
* Hangzhou
* Harbin
* Jinan
* Nanjing
* Ningbo
* Qingdao
* Shenyang
* Shenzhen
* Wuhan
* Xiamen
* Xi'an

## Ikus, gainera 
* Txinaren banaketa administratiboa

## Kanpo estekak
NA-2000

edo **Izaba-Zuritza errepidea** Nafarroa Garaiko errepide bat da. Errepidea  foru errepidea eta Zuritza lotzen du.

Errepidea 9,34 kilometrokoa da.

## Historia 
Zuritzarako bide zaharra ibilgailuen zirkulaziora egokitzearen emaitza da errepidea.

## Udalerriak 
Hauek dira errepideak zeharkatzen dituen udalerriak:
* Izaba

## Erreferentziak 
## Ikus, gainera 
* 
* Zuritza
* Nafarroa Garaiko errepideen sarea

## Kanpo estekak 
*Nafarroako errepideak, Nafarroako gobernuaren webgunean
640 Brambilla

**640 Brambilla** asteroide gerrikoan aurkitutako 640. asteroidearen izena da. 1907ko abuztuak 29an aurkitu zuen August Kopff astronomo alemaniarrak Heidelbergeko behatokitik. Bere behin-behineko izendapen zientifikoa **1907 ZW** zen.

## Kanpo estekak
Mercedes Sosa

**Haydée Mercedes Sosa** (San Miguel de Tucumán, Tucumángo probintzia, 1935eko uztailaren 9a - Buenos Aires, Argentina, 2009ko urriaren 4a), **Mercedes Sosa** izenaz eta batzuetan ***La Negra Sosa*** ezizenaz ezaguna, Argentinako folkloreari zabalkundea eta berrikuntza eskaini zizkion abeslaria izan zen. *Nuevo Cancionero* mugimenduaren baitan kokaturik zegoen, eta tango, rock eta pop musika estiloetan ere abestu zuen. Bere abestirik ezagunenak *Canción con todos*, *Alfonsina y el mar*, *Gracias a la vida* eta *Duerme negrito* dira. Zinema aktore lanak ere egin zituen.

Latinoamerika eta Europan arrakasta handia izan zuen. Atahualpa Yupanqui eta Jorge Cafrunerekin egin zituen kolaborazioak, eta baita oso estilo desberdinetako nazioarteko artistekin ere, hala nola Joan Baez, Pablo Milanés, Caetano Veloso, Milton Nascimento, Alfredo Kraus eta Shakirarekin.

## Bizitza 
Hamabost urte zituela kantu lehiaketa batera aurkeztu zen eta lehen saria irabazi zuen, *Triste estoy* («Triste nago») sanbarekin. 1957an Oscar Matus musikagilearekin ezkondu zen, eta bestelako erritmo batzuk kantatzen hasi zen. 1962ean grabatu zuen bere lehen diskoa, *La voz de la zafra*, arrakasta handirik gabe. 1963an *Movimiento del Nuevo Cancionero* delakoaren sortzaileetako bat izan zen, Oscar Matusekin batera. Mugimendu artistiko horrek proiekzio kontinentala eman zion argentinar folkloreari, musika herrikoia indartsu hedatzen lagundu zuen eta ikuspuntu berritzailea gehitu zion ordura arteko musika tradizionalari.

## Ibilbide artistikoa 
### Diskografia hautatua 
thumb|220px|1962ko *La voz de la zafra* diskoaren azala
thumb|220px|Mercedes Sosa 1972ko *Hasta la victoria* diskoaren azalean
* *La voz de la zafra* (1962)
* *Canciones con fundamento* (1965)
* *Yo no canto por cantar* (1966)
* *Hermano* (1966)
* *Mujeres argentinas* (1969)
* *Homenaje a Violeta Parra* (1971)
* *Cantata Sudamericana* (1972)
* *Hasta la victoria* (1972)
* *Traigo un pueblo en mi voz* (1973)
* *Mercedes Sosa interpreta a Atahualpa Yupanqui* (1977)
* *Mercedes Sosa en Argentina* (1982, zuzenean)
* *Alta fidelidad* (1997).
* *Misa Criolla* (2000).
* *Voz y Sentimiento* (2003)
* *Corazón libre* (2005)
* *Cantora* (2009)

### Filmografia 
* *Güemes, la tierra en armas* (1971)
* *Argentinísima* (1972)
* *Esta es mi Argentina* (1974)
* *Mercedes Sosa, como un pájaro libre* (1983)
* *Será posible el sur: Mercedes Sosa* (1985)
* *Historias de Argentina en vivo* (2001)

## Erreferentziak 
## Kanpo loturak 
*  Mercedes Sosaren webgunea Mercedessosa.com.ar
Gilramos Libkath

**Gilramos Libkath** Star Wars film sagako pertsonaia bat da.

Gilramos Libkath Nute Gunrayren aholkularia izan zen neimoidiar bat zen hau Geonosisen egon zenean. Libkath Gunrayren finantza aholkulari garrantzitsua zen, eta bere sorlekua Kato Neimoidia planeta zen. Eurentzat zorionez, biek ihes egin zuten Errepublika Galaktikoak Geonosis planetari egin zion erasotik.

Klon Gerrak hasi eta pare bat hilabetera, Gilramos Libkathek Merkataritza Federaziotik desertatu zuen eta Tatooine izeneko urruneko planeta batetara bizitzera joan zen, non esklabo gazteen tratalari bezala lanean aritu zen. Han "Libkath ugazaba" bezala ezagutu zuten bere ume esklaboek, euren eskuetan segurtasun gailuak zeramatzatenak ihesik egiteko aukerarik ez izateko eta hala Libkathentzat lapurtzen zuten.

Jabba Hutta izeneko tokiko trafikatzaile bat galera larriak jasaten ari zen arma kargamentuetan, Libkathen zerbitzariek lapurtzen zituztenak, ondoren armada separatistei bidaliak zirenak. Honela, Libkath ugazaba, zenbait hilabetetan hiru ordainsari bilatzaile baino gehiago saihestu ondoren, oso gaztea zen baten aurrean erori zen, Boba Fett izenekoa.

## Kanpo estekak
Otxanda Andrearen dorrea

**Otxanda Andrearen dorrea** Gasteizko (Euskal Herria) Alde Zaharrean dagoen dorretxe bat da. Arabako Natura Zientzien museoaren egoitza da.

## Historia 
XV. mendean eraikia, dorrearen kanpoaldea hiriko harresiaren parte zen. Aldabeko ataria babestea zuen helburu. Zapardiel errekaren ertzean zegoen eta ibai honek foso funtzioa betetzen zuen Gasteizko harresien eremu horretan.

Hasieratik Iruña leinuaren dorrea izan zen. XVI. mendean Andres Martinez Iruña eta Katalina Araba senar-emazteek dorrea berreraikiarazi zuten Badaia utzi eta Gasteizera bizitzera joan zirenean, eta beren alaba Otxandaren izena jarri zioten. Beraiek izan ziren etxeari dorrea erantsi ziotenak. Hurrengo mendeetan hainbat familiaren eskutatk pasa zen, Alava Uriarte (XVIII. mendearen hasiera), Alava Arista (XVIII. mendea), Belasko (XIX. mendean) eta azkenik Fresnoko markesen eskutan gelditu zen harik eta 1971 urtean Gasteizko Aurrezki Kutxak erosi zuen arte.

1968 eta 1971 urteen artean zaharberritu egin zuten Emilio eta Luis Ángel Apraiz-en gidaritzapean. Babes osagai batzuk kendu zitzaizkion eta dorrea luzatu egin zen goikaldean almenak ezarriz. Estilo gotiko-pizkundetar lonbardiarraren trazak eman zitzaizkion. 1984 urtean Arabako Natura Zientzien museoaren egoitza da bihurtu zen.

## Egitura 
Hiru solairutako etxea eta dorre garai batek osatzen dute eraikina. Etxearen beheko solairua harginlanezko hormez eraikia dago eta goiko solairuak egurrez eta adreiluz eginak daude. Herreria kaleko aurpegian Armarri handi bat dago; Iruña, Gebara eta Alava leinuen armarriek osatzen dute.

Dorrea etxea baino garaiagoa da, eta estua. Goialdean eraikina zabaldu egiten da, Teilatu batek estaltzen du dorrea. Dorre hau erdi aroan zegoen etxe baten gainean eraiki zen.

Otxanda Andrearen dorrearen inguruan XVII eta XVIII. mendeko etxeak daude.

## Iruditegia 

Irudi:Vitoria - Museo de Ciencias Naturales-Torre de Doña Ochanda.JPG
Irudi:Vitoria - Museo Ciencias Naturales21.JPG
Irudi:Vitoria - Museo Ciencias Naturales01.JPG
Irudi:Vitoria - Museo Ciencias Naturales02.JPG

## Erreferentziak 
## Ikus gainera 
* Arabako Natura Zientzien museoa

## Kanpo estekak 
* Arabako Natur Zientzien Museoaren webgune ofiziala 
* Otxanda Andrearen dorrearen orria, *Hiru.com* webgunean]
Nute Gunray

**Nute Gunray** Star Wars film sagan agertzen den pertsonaia bat da.

Star Wars I. Atala: Mamu mehatxua filmean neimoidiar hau Merkataritza Federazioaren gorengo buruzagia zen eta gorroto berezia zion Padmé Amidala erreginari. Naboo planeta blokeatu eta bertako erregina gaztea atxilotu zuen. Blokeaketan zehar, bere ofizial Tey How eta Rune Haako izan zituen ondoan, bere agindu biziotsuak hitzez hitz bete zituztenak. Nabooko gudua galdu zuen, Amidala erreginak atxilotuz. Lau epaiketa jasan behar izan zituen Koruskant planetako gorteetan.

Star Wars II. Atala: Klonen Erasoa filmean, Errepublika Galaktikoarekin izan zituen lege arazoetatik aske, erregeordea Sistema Independenteen Konfederakuntzako kide bihurtu zen. Geonosis planetan, Geonosiseko Hareako exekuzioan erregea minduta eta egonezinik agertzen da Amidala Erreginak oztopoetatik ihes egitea lortzen duelako, eta berehala Dooku Kondeari haiek akabatzea agintzen dio. Berriz ere porrota jasan zuen Jediak eta Errepublika Galaktikoko klon armadak iritsi ondoren. Geonosiseko kontrol gelan, Gunray desesperatua agertzen da bere armada garaitzen zuen armada baten prestaketagatik. Honela Gunray eta bere finantza aholkularia zen Gilramos Libkathek Geonosisetik ihes egin zuten, Jediek suntsituak izatea eragozteko.

Bere androide armadek Errepublikakoen aurka borrokatu zuten kontaezinbeste gudutan, Klon Gerretan. Gerra hauek ia amaitzear zeudela, Nute Gunrayk mugimendu separatistako gainontzeko kideekin batera bidaiatu zuen Utapau planetarantz, non zenbait hilabetez ezkutatu ziren. Behin Dooku kondea hila izan ondoren, buruzagi separatiztak Grievous jeneralaren zaintzapean geratu ziren, nork ezinikusi handia agertzen duen Gunraygatik. Izan ere Grievous jeneralak Darth Sidiousi erregeordea hiltzea eskatu zion, baina Sidiousek Gunray gerrako funtsezko zati zela erantzun zion Grievousi. Gainera, erregeordeak Grievous jenerala gudurako beste droide bat bezala ikusten zuen soilik.

Erregeordea eta Kontseilu separatistako kideak ziren Darth Sidious zela Grievous jeneralaren bidez separatisten armada eta mugimenduen zati bat maneiatu eta zuzentzen zituena zekiten bakarrak. Darth Sidiousek erregeordeari Mustafar sistemara gainontzeko buruzagi separatistekin bidaiatzeko agindu zion. Eta beraz Darth Sidiousek traditzen ditu eta honela Mustafarren hiltzen da Lord Darth Vader iritsi ondoren, kontseilu separatistaren azken biltzarrean. Bere bazkide Rune Haako eta neimoidiar gerlariek osatutako bere guardia pertsonala egoera berean zeuden. Gunrayk bizia barkatzeko erregutu zion Darth Vaderri, baina honek erregeordea gupidarik gabe hil zuen.

## Kanpo estekak
Jingha autobidea

thumb|250px|Autobidearen zenbakia.
thumb|250px|Autobidearen kokapena Txinan, gorriz.
**Jingha autobidea** edo **G1** (txineraz: 京哈高速公路; pinyineraz: Jīnghā Gāosù Gōnglù), Txinako Herri Errepublikako Beijing eta Harbin hiriak batzen dituen autobidea da. Autobideak 1.280 kilometroko luzera dauka.

Autobidearen izena Beijing (-jing) eta Harbin (ha-) hirien izenen batzetik dator.

## Historia 
Autobidearen lehen tartea 1990ean zabaldu zen, bi urteko eraikuntza lanen ondoren. Jinha autobidea, Beijing eta Txinan eraikitako lehen autobideetako bat izan zen Jingshi autobidearekin batera.

2004ko abenduan, Jingtong autobidea eta Jingha autobideak banatzen dituen 2,5 kilometroko distantzian lotune bat eraikitzeko proiektua aurkeztu zen. 2005etik aurrera, autobidea eraberritzeko lanak hasi ziren, gaina berriztu eta seinale berriak jarriz.

## Bidesaria 
Songzhuang eta Yanjiao tartean bidesaridun autobidea da.

## Lotuneak 
* Beijingo ingurabide autobideak
* Jingtong autobidea

## Ikus, gainera 
* Txinako autobideen zerrenda

## Kanpo estekak
Konderri autonomo (Txina)

**Konderri autonomoak** (txineraz: 自治县; pinyineraz: zìzhìxiàn), Txinako Herri Errepublikako banaketa administratiboaren hirugarren mailako egiturak dira. Guztira 117 konderri autonomo daude Txina osoan.

## Ezaugarriak 
Konderri autonomoak, konderri normal batek hainako eskumenak dauzka, eta normalean, bertan talde etniko jakin bat bizi delako sortzen da.

Konderri autonomoa, gutxiengo etnikoetan oinarritzen da, nahiz eta Han etnia nagusi izan.

## Ikus, gainera 
* Konderri (Txina)
* Txinaren banaketa administratiboa

## Kanpo estekak
Mos Espa

**Mos Espa** Tatooine planetako hirietako bat zen Star Wars film sagan.

Teknikoki espazio portu bat zen, hiri bezala funtzionatzen zuena. Planetako oso bereizgarriak ziren harkaitz eta hareazko eraikinez betea dago. Mos Espatik gertu Pod Lasterketa estadioa zegoen, non Anakin Skywalker Sebulba eta Ody Mandrellen aurka lehiatu zen beste batzuen artean.

Mos Espan zegoen baita ere Watto Toydarianaren txatar denda, Padmé Amidala erreginaren ontziko atalei buruzko apustua galdu zuena Qui-Gon Jinn Jediaren aurka.

Mos Espa Anakin Skywalkerren sorterria zen, non bere ama Shmi Skywalkerrekin bizi zen.

## Kanpo estekak
Sebulba

**Sebulba** Star Wars film sagan jatorria Malastare planetan duen Dug arrazako Podracer lasterketari bat da.

## Podracerra 
Bere podracerra Collor Pondrat eraikitzailearen Kolosal Bujia-F eredu bat da, honako ezaugarri tekniko hauek dituena:

* Motorea: Bi Collor Pondrat X Dibisioa arietezko aire sarrerekin
* Luzera: 7,47 metroa
* Gehienezko abiadura: 829 kilometro orduko
* Aldarapenaren gehienezko altuera: 85 metro
* Erregaia: Runio quoldez presurizatutako eta inyektrina ionizatuz aktibatutako Tradiozko energia fluidoa

Legez kanpoko armak ere bazituen, iltze jaurtitzaileak eta gaur egun baita sujaurtigailu bat ere.

## Historia 
Bere arrazaren berezko erreflexuen ondorioz eta tranpa batzuei esker pod racingeko lasterketa pilotu nabarmenetako bat izatea lortu zuen kanpo ertzean. Dud Bolt vulptereen pilotuaren soldatapeko laguntza ere bazuen.

Lasterketetan ez ezik, esklabotzara ere dedikatzen zen, beste planeta batzuetara egiten zituen bidaiak probestuz.

Bere azken lasterketa Boonta Eveko klasikoa izan zen, non Anakin Skywalkerren aurka galdu zuen.

## Kanpo estekak
DJ Manian

**DJ Manian** (bere benetako izena Manuel Reuter da), alemaniako trance musika motako DJa da. Zooland diskoetxeko jabea, eta Cascada musika taldeko partadeetako bat, DJ Yanou eta Natalie Horler abeslariarekin batera.

Hainbat abesti kaleratu ditu hainbat izenekin, tartean Josh Hill, Tune Up!, Buldozzer eta M.Y.C.

## Diskografia 
### Lovesong (2007) 
* Lovesong 7:38
* Lovesong (Radio Cut) 3:39
* Lovesong (Dub Mix) 5:58
* Lovesong (Yanou Remix) 8:17
* Lovesong (Yanou Radio Cut) 3:38

### The Heat Of The Moment - EP (2007) 
* Heat of the Moment (Radio Mix) 3:16
* Heat of the Moment (Extended Mix) 5:14
* Heat of the Moment (Club Mix) 5:12

### Rhythm & Drums / Bounce (2006) (DJ Manian Vs. Tune Up! izenarekin) 
* Rhythm & Drums (Club Mix) 5:22
* Rhythm & Drums (Rave Allstars Remix) 5:30
* Rhythm & Drums (Radio Mix) 3:04
* Rhythm & Drums (Rave Allstars Radio Edit) 3:19
* Bounce (DJ Manian Remix) 4:59
* Bounce (DJ Manian Radio Edit) 3:23

### The Heat Of The Moment - EP (2005) 
* Heat of the Moment (Club Mix) 5:49
* Heat of the Moment (Pulsedriver Vs. Nacho Remix) 5:20
* Heat of the Moment (Single Mix) 3:00
* Heat of the Moment (Pulsedriver Vs. Nacho Edit) 3:27

### Abestiak *Manian Feat. Aila* moduan 
* **Turn The Tide** (2007)
** Abesti honen 28 remix egin dira.
* **Heaven** (2007)
** Abesti honen 19 remix egin dira.
* **Hold Me Tonight** (2008)
** Abesti honen 19 remix egin dira.
* **Turn the Tide** (2008)
* Eta sei remix.
* **Welcome to the Club** (2009)
** Eta 14 remix.
* **Ravers Fantasy** (2009)
** Eta 11 remix.

## Ikus, gainera 
* Cascada

## Kanpo loturak 
*  DJ Manianen webgune ofiziala.
*  DJ Manian myspace webgunean.
Eurotrance

**Eurotrance** edo **Hands Up**, Europan egindako trance musika estiloa izendatzeko erabiltzen den izena da. Izen hau, Britainia Handia eta Ameriketako Estatu Batuetan erabiltzen da Herbehereak, Belgika eta Alemaniako trance musika taldeak izendatzeko.

## Musikariak 
* Rocco
* Bass-T
* Cascada
* Ole Van Dansk
* Groove Coverage
* DJ Dean
* Axel Coon
* Real Booty Babes
* Rob Mayth (Teenagerz, Azora, Pimp! Code mf.)
* Ekowraith
* Master Blaster
* Alex Megane
* Special D
* DJ Splash
* DJ Manian (Tune Up!, Plazmatek, Cascada mf.)
* Dj Valium
* Basshunter

## Kanpo estekak
Laser Inc

**Laser Inc** suediako dance musika taldea da. Taldea 2007an egin zen famatu Suedia batez ere, "Det var en gång en fågel" (Behin txoria izan nintzen) abestiarekin.

Taldeak bi partaide ditu, Jonas abeslaria eta Robbin (Raaban)

## Biografia 
Taldea 2007ko udan sortu zuen Jonasek, eta Det var en gång en fågel abestia egin zuten. Abestia Suediako musika zerrendetako 9. postura igotzea lortu zuen aste gutxitan. Hilabete batzuk beranduago Robbin (Raaban) & Izko batu ziren eta horrela Laser Inc sortu zen.

## Diskografia 
### Abestiak 
* "Det var en gång en fågel", 2007
* "Dansa tills ni svimmar", 2007
* "Sola & bada", 2007
* "Festen är igång", 2007
* "Fiske eliten", 2007
* "Abraham", 2007
* "Vem är du", 2007
* "När man var liten", 2008
* "Glider i fjällen", 2008
* "Vi äro musikanter", 2008
* "Vill ha dig", 2008
* "Linn", 2009

## Singleak 
* "Det var en gång en fågel", 2007
* "När man var liten & Abraham", 2008

## Diskak 
* *Roger That!*, 2009

## Kanpo estekak 
*  Taldea myspace.com webgunean.
*  Det var en gång en fågel abestia youtube.com webgunean.
Domotika

**Domotika** etxebizitzen tresnak automatizatzean eta sistema bakar batean biltzean datza, energiaren kudeaketa, segurtasuna, ongizatea eta komunikazio zerbitzuak hobetzeko asmoz. Hortaz, esan daiteke etxebizitza domotikoa etxebizitza adimenduna dela.

## Sistema domotikoak 
Sistema domotiko batek ondorengo elementuak ditu:

* Software edo hardware bidezko kontrolagailuak.
* Sentsoreak.
* Eragingailuak.

### Arkitektura 
Sistema domotikoaren adimenaren kokalekuaren arabera, hainbat arkitektura mota dago:
* **Arkitektura Zentralizatua**: kontrolagailu zentralizatuak sentsore askoren informazioa jaso eta prozesatu ondoren, eragingailuei dagozkien aginduak bidaltzen dizkie.

* **Arkitektura Banatua**: sistemaren adimena modulu guztietan zehar (sentsoreak eta eragingailuak) sakabanaturik dago. Bus bidezko edo haririk gabeko sistemetan erabili ohi dira.

* **Arkitektura mistoa**: informazioa jasotzeko eta prozesatzeko hainbat modulu duten arkitektura ez zentralizatuko sistemak dira. Zigbee bidezko edo haririk gabeko sistemetan erabili ohi dira.

### Komunikazio bideak 
* **Kabledunak**:
** xDSL
** Zuntz optikoa
** Power Line Communications
** Kablea (koaxiala eta bihurritua)
* **Haririk gabekoak**:
** WiFi
** GPRS
** Bluetooth
** Irrati frekuentzia
** Infragorriak
** ZigBee
* **Haririk gabekoak eta kabledunak**
** INSTEON

## Ikus, gainera 
* Inmotika
* Robotika

## Kanpo estekak
DiscoCrew

**DiscoCrew** suediako Uppsala hirian 2007an sortutako musika taldea da. Lau pertsonek osatzen duten Mats, Anders, Adde, Rebecca (abeslaria).

## Abestiak 
2008an famatu egin ziren Europa iparraldean "Här kommer Rebecca!" abestiarekin.

## Kanpo estekak 
*  Discocrew musika taldearen webgune ofiziala.
*  Discocrew taldea myspace.com webgunean.
*  Här kommer Rebecca! abestiaren bideoklipa youtube.com webgunean.
Banana Inc

**Banana Inc** (1989 - ) Errusian jaio eta Norvegian bizi den trance musika DJa da. Horrez gain, Minozza, Tivoli Beatz eta Dancecore Maniax proiektuetan ere aritu da.

## Diskografia 
### Abestiak 
* Banana Inc - Monkey Island (Radio Edit)
* Banana Inc - Club Kink
* DJ Ab And Banana Inc - Disco Teka
* Banana Inc - Black Magic
* Banana Inc. & Stian K - Low Pass

### Remixak 
* Akon - Smack That (Stian K vs. Banana Inc. Remix)
* Baracuda - Ass Up (Banana Inc. Remix)
* Madonna - Hung Up (Banana inc Club mix)

## Kanpo estekak
Boosterz Inc

**Boosterz Inc** Suediako trance musika DJ baten izena da.

## Diskografia 
### Abestiak 
* Crazy Tune! (Original Mix)
* Follow The Leader (Original Mix)
* Going Insane (Club Mix)
* Golden Days (Club Mix).mp3
* Hot & Sexy! (Party Mix)
* Lucky Strike 2007 (Club Mix)
* Make my day (Original Edit)
* Night & Days (Club Mix)
* Once Upon A Time (Original Mix)
* One Of A Kind (Radio Mix)
* Punk The Funk (Club Mix)
* Raise Your Hands (Club Mix)
* Sky Is The Limit (Club Mix)
* Spin The Beatz (Original Mix)
* Summer feeling (Radio Edit)
* Up & Away (Original Mix)
* Whooo! (Radio Edit)
* Freaky Stuff! (Original Mix)
* Play me (Club Mix)
* Break The Silence (Flowtex Fizzy Pimp Style)

### Remixak 
* Dancefloor Driverz feat. Joana - Sleeping In My Car (Boosterz Inc. Remix)
* Diana Fox - Without You (Boosterz Inc Club Remix)
* DJ Carpi - The power Of plesure (Boosterz Inc Remix)
* DJ Splash - Don't Fall In Love (Boosterz Inc Remix)
* Flip'n Fill - Field Of Dreams (Boosterz Inc Remix)
* Groove Coverage - Runaway (Boosterz Inc Remix)
* Hypersnap feat. Eng3l - Bass Tonight (Boosterz Inc Remix)
* Kobojsarna - Sång Om Ingenting (Boosterz Inc Remix)
* Mental Madness Allstars - The Anthem (Boosterz Inc Remix)
* Partyblazter - Chance To Dance (Boosterz Inc Remix)
* Sexproof - Everyday (Boosterz Inc Remix)
* Thomas - show me the way (boosterz inc rmx)
* Tunestylerz - Kick The Bass! (Boosterz Inc Remix)

## Kanpo estekak 
*  Bosterz Inc DJaren fan taldea myspace.com webgunean.
Arbaizenea jauregia

**Arbaizenea jauregia** etxaleku izakerako jauregi bat da, Donostiako (Euskal Herria) Arbaizenea parkean dagoelarik. Hiri horretako Aiete auzoan dago.

## Ezaugarriak 
Jauregia osoki bizileku gisa erabili izan da, bere egitura etxe klasiko baten itxurakoa delarik, *Arbaizenea jauregietxe* deitu izan ohi da.
Jauregia Arbaizenea Parkearen ipar-mendebaldean dago eta beste zenbait jauregi esparruetatik oso hurbil dago, horien artean Aieteko jauregia.

## Jabetza 
Jauregia nahiz parkearen lursailen jabetza Alba Etxearen esku dago. 2006ean Donostiako Udalarekin lortutako akordio baten ondoren, jauregia dagoen parke pribatuaren azalera 2 hektareatara murriztuko da, gainontzeko lursaila parke publiko edota etxebizitzak eraikitzeko erabiliko delarik.

## Ikus gainera 
*  Liriako jauregia, Madril, Espainia

## Kanpo estekak
Europako musika elektronikoko taldeak herrialdearen arabera

[thumb|250px|eskuinera|[Basshunter.]]

Hau da musika elektronikoaren edozein estilo egiten duten Europako musika talde ospetsuen zerrenda, herrialdez herrialde.

## Alemania 
* ATB
* Azzido Da Bass
* Baracuda
* Blank & Jones
* Boosterz Inc
* Cascada
* Cosmic Gate
* DJ Balloon
* Ekowraith
* E-Rotic
* Fragma
* Groove Coverage
* ItaloBrothers
* Jam & Spoon
* Jan Wayne
* Kai Tracid
* Kosmonova
* Kraftwerk
* Lazard
* Paffendorf
* Partystylerz
* Paul van Dyk
* Pulsedriver
* Sash!
* Schiller
* Scooter
* Snap!
* Sven Väth
* Tomcraft
* Warp Brothers
* WestBam

## Austria 
* Deep Spirit
* Discotronic

## Belgika 
* 2 Unlimited
* Milk Inc.
* Sylver

## Danimarka 
* Barcode Brothers

## Erresuma Batua 
* Bizarre Inc

## Espainia 
* Abel Almena
* DJ Sammy
* XTM

## Estonia 
* Bounce Brothers

## Euskal Herria 
* Wazen

## Finlandia 
## Frantzia 
* Bob Sinclar
* Daddy DJ
* Daft Punk
* David Guetta
* Dimitri from Paris

## Grezia 
* DJ Row

## Herbehereak 
* Alice DeeJay
* Armin van Buuren
* Barthezz
* DJ Jean
* Headhunterz
* Gouryella
* Tiësto

## Hungaria 
* Cool Lads
* DJ Splash
* Peat Jr & Fernando
* Virus

## Italia 
* Alex Gaudino
* Danijay
* DJ Lhasa
* DJ Satomi
* Billy More
* Eiffel 65
* Fargetta
* Gabry Ponte
* Gigi D'Agostino
* Mauro Picotto
* Prezioso & Marvin
* Provenzano Dj

## Katalunia 
* Teixi
* Xana

## Norvegia 
* Banana Inc
* Deejay Jay
* Russe Tunes
* Stian K

## Polonia 
* Base Attack

## Suedia 
* Basshunter
* Baze Amigos
* DiscoCrew
* DJ Mangoo
* Kobojsarna
* Laser Inc

## Suitza 
* DJ Antoine
* Yello

## Turkia 
* DJ Quicksilver

## Kanpo estekak
Boba Fett

**Boba Fett** Star Wars film saga ospetsuan agertzen den pertsonaia bat da. Sagako *Star Wars II. Atala: Klonen Erasoa*, *Star Wars IV. Atala: Itxaropen Berria*, *Star Wars V. Atala: Inperioaren Kontraerasoa* eta *Star Wars VI. Atala: Jediaren Itzulera* filmetan eta unibertso hedatuko komiki, eleberri eta bideo-jokoetan agertzen da, pertsonaiarik ospetsuenetako bat delarik, atal klasikoetan Jeremy Bullochek interpretatua.

Jango Fett klonatua izateko aukeratua izan zen ordainsari bilatzaile bat zen, honela beraren berdin-berdinak ziren kopia armada bat eginez. Klon hauek hazkuntza azkartu bat izango zuten helduarora azkar iristeko eta horrela borrokatzeko adinean egoteko. Klon armadaren eredua izateagatik ordain bezala, dirutza handiaz gain, beraren kalterik gabeko klon bat eskatu zuen, seme bezala adoptatu zuena: Boba Fett.

Boba Fett Kamino planetan jaio zen, non hamar urte bete zituen arte bizi izan zen. Handik arrapaladan ihes egin behar izan zuen Esklabo I izeneko bere ontzian, Obi-Wan Kenobi Bobaren aita harrapatzen saiatu zenean, baina Jediak ontziaren kroskoan igortzaile bat jartzea lortu eta Geonosis planetara jarraitzea lortu zuen. Iritsi baino lehenxeago Jangok eta Bobak Obi-Wan Kenobiren Jedi ehizaontzia aurkitu zuten eta honekin borrokan hasi ondoren, suntsitu zutela uste izan zuten eta planetan lehorreratu ziren. Geonosiseko Harean Jango Fett Mace Windu Jediaren esku hil zen. Bobak burua moztu zioten bere aitaren kaskoa bildu zuen, eta hau da Boba agertzen den *Star Wars II. Atala: Klonen Erasoa* filmeko azken eskena.

Bobak bere aita Jangoren pausoak jarraitu zituen eta bere lanean eraginkor bihurtu zen, maila galaktikoan ordainsari bilatzailerik hoberena izatearen ospea zuelarik. Bere lehen lan ofiziala Jabba Huttarentzat egin zuen, Gilramos Libkath hiltzea izan zena, Tatooine planetako lapur talde batetako buruzagia.

Nola ez, inperioaren egoera ustelak mesede handia egin zion bere misioak betetzerako orduan. Gatazkaren batzuk izan zituen Aliantza Errebeldearekin Bespin eta Tatooine planetetan, non askok Sarlacc ahalguztidunaren urdailean hil zela uste duten (baina Unibertso Hedatuaren sagan Boba Fett Sarlaccen urdailetik irteten dela eta bizitzen jarraitzen duela erakusten da). Bobak Han Solo harrapatuta zegoen karbonitazko blokea eraman zuen Bespinetik Tatooinera eta pertsonalki zaindu zuen Jabba Huttaren jauregian.

Azkenik Boba Fett itzuli egiten da eta Han Soloren bila doa mendeku bila eta bere lana amaitzera, galaxia osotik jazarpen bat eragiten duena.

Boba Fett mandaloriar gerlari arraza berri baten Mandalorea bihurtuko zen (mandaloriarren buruzagia) Raxus Primen base bat zuela eta Han Solorekin lan eginez yuuzhan vong inbasioaren azken etapetan.

Azkenik Boba Fettek Kyle Katarnen ikastuna zen Jaden Korr Jedi zaldunarekin borrokatu zuen, Desann Lord Sitharen ikastuna zen Tavionek Marka Ragnos galaxiako toki askotatik lortutako indar pila bat metatu zuen botere zetruarekin berpizten saiatu baino lehen.

## Kanpo estekak
REC 2

***[•REC]²***, o ***[REC]2***, 2007an estreinaturiko REC filmaren bigarren zatia da. Jaume Balagueró eta Paco Plazak idatzia eta zuzendua da.

Filma, lehen zatia amaitu eta ondorengo minutuetan gertaturikoa kontatzen du eta 2009 urriaren 2an estreinatu zen Euskal Herriko zinemetan.

## Ikus, gainera 
* Zonbi

## Kanpo estekak 
*  Filmearen fitxa IMDB webgunean.
*  REC 2ren trailerra youtube.com webgunean.
Antxieta jauregia

**Antxieta jauregia** Gipuzkoako Azpeitia udalerriaren alderdi zahar edo erdigune historikoan kokatzen den jauregia da, Done Sebastian Soreasukoaren parrokiaren aurrean. Joanes Antxieta musikari eta Errege katolikoen kapilauak eman zuen eraikina egiteko agindua, XVI. mendean.

Aurrealdea bereziki deigarria da, mudejar estilokoa baita. Hau da, arte kristauaren elementuak eta apaingarri arabiarrak bateratzen ditu. Zati ezberdinak ditu eta material ezberdinez (harria eta adreilua, esaterako) eginda dago. Dorretxearen dekorazio eredua ere bakarra da Gipuzkoan. Gotiko Errenazentista arkitektura erakoa da.

Egun, eraikin hau Kutxaren jabegokoa da. Azpeitiko erakusketa-areto nagusia eta adimen urriko pertsonentzako eguneko zentroa daude bertan.

## Erreferentziak 
## Kanpo estekak 
* Antxieta Jauregia - Ibilbideak Euskadin
* Antxieta jauregiaren orrialdea Eusko Jaurlaritzako webgunean
Finduilas Nargothrondekoa

**Finduilas** Tolkienen legendariumeko pertsonaia bat da, idazlearen hil ondorengo lanak diren Silmarillion eta Hurinen semeak liburuetan agertzen dena. Noldor arrazako elfo emakume bat da, Orodrethen alaba eta Gwindorren maitea, honek Faelivrin (eguzkiaren argia Ivrineko urmaeletan) deitu zuena.

## Historia 
Gwindor Túrinekin itzuli zenean Angbandetik ihes egin ondoren, Finduilasek begiramen handiarekin hartu zuen, baina Turinetaz maitemindu zen honek egin zituen balentrien ondorioz. Honek min handia eman zion Gwindorri, Bidelapurraren nortasuna deskubritu zuena, eta hala eta guztiz ere bere maitasuna indartu baino ez zuen egin

Nargothrondeko arpilaketan harrapatua izan zen. Turinek, gotorlekura Gwindorrek hala eskatuta joan zena hura salbatzera, ezin izan zuen ezer egin salbatzeko, Glaurung herensugeak sorgindu baitzuen, bere ama eta arrebari buruz gezurra ezan ziona eta hala Turin hauen bila joan zen, eta ez Finduilas salbatzera. Horregatik, Finduilas orkoek hil zuten Teiglin ibaiaren bidegurutzeetan. Finduilasen gorpua Halethen etxeko gizakiek aurkitu zuten, ezagutu egin zutenak eta tokian sartu zirenak, Haudh-en-Elleth edo "elfo dontzeilaren tumulua" deitu zutena.

Izen bereko beste pertsonaia bat dago Tolkienen legendariumean, Finduilas Dol Amrothekoa.

## Kanpo estekak